იან სომერჰოლდერი

იენ ჯოსეფ სომერჰოლდერი  (დ. 8 ქირსეთუთა,1978, კოვინგტონი, ლუიზიანა, ააშ) — ამერიკალი მოდელი, არტისტი დო პროდიუსერი. თის ჯგირო  იჩინენა მუჭოთ ბუნ კარლაილს სერიალიშე დინაფილეფი დო მუჭოთ დეიმონ სალვატორეს სერიალიშე "ვამპირიშ დღარეფი".

ბიოგრაფია

დებადჷ ლუიზიანაშ შტატის. დიამუში ედნა, მასაჟისტ-თერაპევტი, მუამუში რობერტ სომერჰოლდერი - ემანწყუალი რდჷ. იანი გურაფლენდჷ წიმინდა პავლეშ კათოლიკურ სკოლას. ჸუნს ართი და რობინ სომერჰოლდერი დო ჯიმა ბობ სომერჰოლდერი.


თიქ დიჭყჷ მოდელიშ კარიერა 10 წანაშ ასაკიშე, თიქ მალას გინირთჷ ჩინებული მოდაშ ჸუდეეფიშ სახე მუჭომით რენა:Dolce & Gabbana, Gucci, Versace, Esprit, Calvin Klein, Guess დო შხვა.

კარიერა

17 წანაშ ასაკის დიჭყჷ თიში ოარტისტე კარიერა დო ასრულჷ თიში მაართა როლი სერიალს Young americans. 2004 წანას თიქ გიშარჩქინდჷ სერიალს  დინაფილეფი ბუნ კარლაილიშ როლით, ნამუთ ღურჷ მაართა სეზონიშ მაეჩა ეპიზოდის. უმიკუჯინუო თიში პერსონაჟის ღურაშ თინაქ 7-შა დირთჷ სერიალს 2005-2010 წანეფს. თინა ხოლო ოკათჷ ფინალურ ეპიზოდის. იენი რდჷ მაართა არტისტი ნამუთ როლს დანტკიცეს დო ხოლო მაართა პერსონაჟი,ნამუთ ღურ.

2009 წანას იენქ ილაჸაფჷ მაჸვილარიშ როლი ფილმის The Tournament.

2009 წანაშ მანგის იენი დანტკიცეს თარი როლს the cw-იშ სერიალს ვამპირიშ დღარეფი, სოდეთ თინა ლაჸაფენს ვაპირ დეიმონ სალვატორს. სერიალიშ პრემიერას უღუდჷ არძაშე მაღალი რეიტინგი არხიშ ისტორიას. სერიალს ამდღარშა არძაშე მაღალი რეიტინგი უღუ the CW-ს.

პიჯული რინა

2004 წანაშ ღურთუთაშე იენი ხვადჷ ნიკი ჰილტონს (პერის ჰილტონიშ და). თინეფი დეთხიეს 6 თუთაშ უკული.

2006 წანაშ გიშულირს ჟურნალქ «US Magazine» ხონარ გასიმუ, ნამდა არტისტი ხვადუდჷ მეგი გრეის, ნამუთ ლაჸაფენდჷ შენონიშ როლს სერიალ დინაფილეფსი. მორო ნამთინქჷ თე ინფორმაციაშ გეშა ჰოია ვათქჷ.

2011-2013 წანეფს სომერჰოლდერი ხვადუდჷ ნინა დობრევის, ნამუთ 2009 წანას გეჩინებაფუ ვამპირიშ დღარეფიშ გინოღალეფს. იენ სომერჰოლდერი 2015 წანაშ 26 პირელიშე გურგინუას რე ნიკი რიდწკჷმა.

ჩესქიმინჯალა

არტისტი მუში კოლეგეფწკჷმა Candice Accola-წკჷმა დო Michael Trevino-წკჷმა ართო ოხუჯ  It Gets Better Project, ნამუშ ღანკი რე დუდშე ჩეთხინუას დუდიშ ჸვილუა ახალეფს.

იენქ შხვადოშხვა ინტერვიუეფს დო ტვიტერიშ მოხვარათ გაცხადჷ, ნამდა დარსხჷ იენ სომერჰოლდერიშ ფონდი, ნამუთ ოგურუანს კათას ელმოლიშ დო ჩხოლარეფიშ თხილუას.

ფილმოგრაფია
 წანა ჯოხონობა გერგეზი 1998  Celebrity  უდუზუსტებუ 2001  Life as a House  ჯოში 2002  Changing Hearts  ჯეისონ კილი 2002  The Rules of Attraction  პოლ დინტონი 2004  In Enemy Hands  U.S.S. Swordfish დენი მილერი 2004  The Old Man and the Studio  მეთი 2006  National Lampoon's TV: The Movie უდუზუსტებუ 2006  Pulse  დექსტერი 2006  The Sensation of Sight  დრიფტერი 2008  The Lost Samarian  უილიამ არჩერი 2009  Wake  ტაილერი 2009  The Tournament  მაილს სლეიდი 2010  How to Make Love to a Woman  დენიელ მელზერი 2013  Caught On Tape  ოფიცერი ლევისი 2013  Time Framed  უჩა თხობელი

ტელევიზია
 წანა ჯოხონობა  გერგეზი მერჩქინა 1997  The Big Easy  ა.ქ.  1 ეპიზოდი:The Black Bag 1999  Now and Again  ბრაიანი  1 ეპიზოდი:A Girl's Life 2000  Young Americans  ჰემილტონ ფლემინგი  არტისტეფიშ მაკათური, ედომუშამო 8 ეპიზოდი 2001  Anatomy of a Hate Crime  რასელ ჰენდერსენი  ოტელევიზიე ფილმი 2002  CSI: Crime Scene Investigation  ტონი დელ ნეგრო  1 ეპიზოდი:''Revenge Is Best Served Cold" 2002  Low & Order: Special Victims Unit  ჩარლი ბეიკერი  1 ეპიზოდი:"Dominance" 2003  CSI: Miami  რიკი მერდოკი  1 ეპიზოდი:"The Best Defense" მაჟირა სეზონიშ მახუთა ეპიზოდი. 2004  Fearless  ჯორდან გრეისი  უგმუჩამუ ოტელევიზიე პილოტი 2004  Smallville  ადამ ნაითი  6 ეპიზოდი. მასმა სეზონი:"Asylum", "Delete", "Hereafter", "Velocity", "Obsession", "Crisis" 2007  Marco Polo  მარკო პოლო  ოტელევიზიე ფილმი 2007  Tell Me You Love Me  ნიკი  6 ეპიზოდი 2008  Lost City Raiders  ჯეკ კუბიაკი  ოტელევიზიე ფილმი 2009  Fireball  ლი კუპერი  ოტელევიზიე ფილმი 2004-2010  დინაფილეფი  ბუნ კარლაილი  არტისტეფიშ მაკათური, 30 ეპიზოდი 2009-ამდღარშა  ვამპირიშ დღარეფი  დეიმონ სალვატორი  თარი როლი

რესურსეფი ინტერნეტის

კატეგორია:ამერიკალი მოდელეფი
კატეგორია:ამერიკალი არტისტეფი
კატეგორია:დუნაბადი 1978